Erik Zahle
Erik Zahle, 1898-1969, dansk kunsthistoriker, søn af C.Th. Zahle; g.m. Grete Zahle. Han blev mag.art. 1926 og s.å. bibliotekar ved Kunstindustrimuseet. 1931-49 var han inspektør ved Statens Museum for Kunst, 1949-66 direktør for Kunstindustrimuseet. Zahle havde speciale i italiensk 1500-t.s kunst, men også mange af sin tids danske kunstnere stod han nær og skrev om, ligesom han var fortrolig med både dansk og udenlandsk kunsthåndværk.